**Molėtų rajono savivaldybės taryba**

**SPRENDIMAS**

**Dėl MOLĖTŲ RAJONO SAVIVALDYBĖS LAIKINO POBŪDŽIO VIEŠŲJŲ DARBŲ, TEIKIANČIŲ SOCIALINĘ NAUDĄ VIETOS BENDRUOMENEI, PADEDANČIŲ PALAIKYTI IR (AR) PLĖTOTI VIETOS BENDRUOMENĖS SOCIALINĘ INFRASTRUKTŪRĄ, VALSTYBINĖMS (VALSTYBĖS PERDUOTOMS SAVIVALDYBĖMS) FUNKCIJOMS VYKDYTI 2016 METAMS SĄRAŠo ir viešųjų darbų programos 2016 metams patvirtinimo**

2015 m. gruodžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 7 straipsnio 18 punktu, 16 straipsnio 2 dalies 40 punktu ir 4 dalimi, Lietuvos Respublikos užimtumo rėmimo įstatymo 5 straipsnio 1 dalies 4 punktu, 9 straipsniu, 28 straipsnio 3 ir 4 dalimis, Aktyvios darbo rinkos politikos priemonių įgyvendinimo sąlygų ir tvarkos aprašo, patvirtinto Lietuvos Respublikos socialinės apsaugos ir darbo ministro 2009 m. rugpjūčio 13 d. įsakymu Nr. A1-499 „Dėl Aktyvios darbo rinkos politikos priemonių įgyvendinimo sąlygų ir tvarkos aprašo patvirtinimo“, 67.1. ir 67.2. punktais ir atsižvelgdama į Utenos teritorinės darbo biržos 2015 m. lapkričio 5 d. raštą Nr. G-1493-(2.68.) „Dėl viešųjų darbų sąrašo 2016 m. suderinimo“,

Molėtų rajono savivaldybės taryba n u s p r e n d ž i a:

1. Patvirtinti Molėtų rajono savivaldybės laikino pobūdžio viešųjų darbų, teikiančių socialinę naudą vietos bendruomenei, padedančių palaikyti ir (ar) plėtoti vietos bendruomenės socialinę infrastruktūrą, valstybinėms (valstybės perduotoms savivaldybėms) funkcijoms vykdyti 2016 metams, sąrašą (pridedama).

2. Patvirtinti Molėtų rajono savivaldybės viešųjų darbų programą 2016 metams (pridedama).

Savivaldybės meras

Parengė

Statybos ir vietinio ūkio skyriaus vedėjas

Rimantas Šavelis

PATVIRTINTA

Molėtų rajono

savivaldybės tarybos

2015 m. gruodžio d.

sprendimu Nr.B1-

**MOLĖTŲ RAJONO SAVIVALDYBĖS LAIKINO POBŪDŽIO VIEŠŲJŲ DARBŲ, TEIKIANČIŲ SOCIALINĘ NAUDĄ VIETOS BENDRUOMENEI, PADEDANČIŲ PALAIKYTI IR (AR) PLĖTOTI VIETOS BENDRUOMENĖS SOCIALINĘ INFRASTRUKTŪRĄ, VALSTYBINĖMS (VALSTYBĖS PERDUOTOMS SAVIVALDYBĖMS) FUNKCIJOMS VYKDYTI 2016 METAMS, SĄRAŠAS**

1. Molėtų mieste ir rajono seniūnijose valstybinėje žemėje esančių visuomeninės paskirties objektų aplinkos tvarkymo, vietinės reikšmės kelių pakelėse esančių krūmų šalinimo, žolės šienavimo, šiukšlių surinkimo, valstybinių ežerų ir upių pakrančių valymo darbai.

2. Socialinės bei kaimo bendruomenių visuomeninės paskirties objektų smulkaus remonto bei kiti laikino pobūdžio pagalbiniai darbai.

3. Istorijos, kultūrinio paveldo, neveikiančių kapinių, parkų, kitų, turinčių išliekamąją vertę objektų, esančių valstybinėje žemėje, tvarkymo pagalbiniai darbai.

4. Socialinės pagalbos darbai, teikiantys socialinę naudą vietos bendruomenei.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA  
 Molėtų rajono

savivaldybės tarybos  
 2015 m. gruodžio d.  
 sprendimu Nr. B1-

**MOLĖTŲ RAJONO SAVIVALDYBĖS VIEŠŲJŲ DARBŲ PROGRAMA 2016 METAMS**

**I SKYRIUS**

**BENDROSIOS NUOSTATOS**

1. Molėtų rajono savivaldybės viešųjų darbų programa (toliau – Programa) parengta ir vykdoma vadovaujantis Lietuvos Respublikos vietos savivaldos įstatymu, Lietuvos Respublikos užimtumo rėmimo įstatymu, Lietuvos Respublikos socialinės apsaugos ir darbo ministro 2009 m. rugpjūčio 13 d. įsakymu Nr. A1-499 „Dėl aktyvios darbo rinkos politikos priemonių įgyvendinimo sąlygų ir tvarkos aprašo patvirtinimo“ bei suderinta su Utenos teritorine darbo birža (toliau - Utenos TDB).

2. Viešieji darbai organizuojami tik laikino pobūdžio visuomenei naudingiems darbams atlikti.

3. Šios programos vykdytojus (toliau – Darbdaviai) parenka Molėtų rajono savivaldybės tarybos sprendimu sudaryta nuolat veikianti Molėtų rajono Viešųjų darbų įgyvendinimo ir darbdavių atrankos komisija.

4. Šioje programoje numatytiems darbams atlikti Utenos TDB, Molėtų rajono savivaldybė ir Darbdaviai sudaro viešųjų darbų organizavimo trišales sutartis.

5. Darbdaviai su Utenos TDB Molėtų skyriaus atsiųstais ieškančiais darbo asmenimis  
sudaro terminuotas darbo sutartis viešiesiems darbams atlikti.

**I SKYRIUS**

**PROGRAMOS TIKSLAS**

6. Viešųjų darbų programos tikslas - sudaryti galimybes bedarbiams, įspėtiems apie atleidimą iš darbo darbuotojams, bendrojo ugdymo mokyklų ir profesinio mokymo įstaigų mokiniams, aukštųjų mokyklų studentams, studijuojantiems pagal nuolatinės formos studijų programas jų atostogų metu, ekonominius sunkumus patiriančių įmonių darbuotojams, dirbantiems ne visą darbo laiką, taip pat kitiems į Utenos TDB Molėtų skyriaus apskaitą įtrauktiems, ieškantiems darbo asmenims, laikinai įsidarbinti, siekiant užsidirbti pragyvenimui būtinų lėšų.

**III SKYRIUS**

**VIEŠŲJŲ DARBŲ ORGANIZAVIMO SĄLYGOS**

7. Ieškančio darbo asmens bendra viešųjų darbų trukmė per metus negali būti ilgesnė kaip šeši mėnesiai. Viešųjų darbų trukmė skaičiuojama nuo ieškančio darbo asmens darbo sutartyje viešiesiems darbams atlikti nurodytos pirmos darbo dienos iki jo atleidimo iš darbo dienos.

8. Ieškančius darbo asmenis į viešuosius darbus siunčia Utenos TDB Molėtų skyrius atsižvelgdamas į jų galimybes šiuos darbus dirbti (profesinį pasirengimą, sveikatos būklę, kelionės į darbą ir atgal trukmę).

9. Bedarbiai į viešuosius darbus siunčiami pagal jų individualiuose užimtumo veiklos planuose numatytą viešųjų darbų priemonę.

10. Pirmumas dirbti viešuosius darbus teikiamas:

10.1. ilgalaikiams bedarbiams;

10.2. įspėtiems apie atleidimą iš darbo darbingo amžiaus darbuotojams;

10.3. bendrojo ugdymo mokyklų ir profesinio mokymo įstaigų mokiniams, aukštųjų mokyklų studentams, studijuojantiems pagal nuolatinės formos studijų programas, jų atostogų metu. Nukreipiant moksleivius į viešuosius darbus, finansuojamus Užimtumo fondo lėšomis, pirmumą skirti tiems asmenims, kurių šeimoje vienas ar daugiau šeimos narių įregistruoti darbo biržoje;

10.4. darbuotojams, dirbantiems ne visą darbo laiką ekonominių sunkumų patiriančiose įmonėse.

11. Siunčiant dirbti viešuosius darbus asmenis iki 18 metų, turi būti atsižvelgta į Lietuvos Respublikos darbo kodekso ir kitų norminių teisės aktų nustatytas šių asmenų darbo sąlygas ir jų įdarbinimo tvarką.

**IV SKYRIUS**

**VIEŠIEJI DARBAI IR JŲ APIMTYS**

12. Viešųjų darbų programos poreikis grindžiamas Darbdavių apklausų analize ir rezultatais, atsižvelgus į ieškančių darbo asmenų individualius užimtumo veiklos planus, įvertinus prognozuojamą įregistruoti ieškančių darbo asmenų skaičių 2016 metais.

13. Viešaisiais darbais 2016 m. laikinai bus užimta apie 16,7 procentų per metus Utenos TDB Molėtų skyriuje užsiregistravusių asmenų.

14. Viešųjų darbų programa rengiama metams. Savivaldybė kartu su Utenos TDB 2016 m. vykdys projektus pagal kuriuos įdarbins apie 320 ieškančius darbo asmenis. Savivaldybės ir Utenos TDB finansuojami viešieji darbai, jų pobūdis, asmenų skaičius, viešųjų darbų trukmė ir planuojamos lėšos reikalingos viešiesiems darbams finansuoti pateikiami lentelėje (pridedama).

**V SKYRIUS**

**MOKĖJIMO UŽ DARBĄ SĄLYGOS**

15. Asmenims, dirbantiems pagal darbo sutartį viešiesiems darbams atlikti:

15.1. gali būti taikoma suminė darbo laiko apskaita;

15.2. bandomasis laikotarpis neskiriamas;

15.3. darbo sutarčiai viešiesiems darbams atlikti pasibaigus ar ją nutraukus, išmokama piniginė kompensacija už nepanaudotas atostogas.

16. Asmenims, dirbantiems viešuosius darbus, turi būti mokamas darbo užmokestis, apskaičiuotas taikant ne mažesnį už Lietuvos Respublikos Vyriausybės nustatytą minimalų valandinį atlygį.

**VI SKYRIUS**

**VIEŠŲJŲ DARBŲ FINANSAVIMAS**

17. Savivaldybė viešuosius darbus finansuoja iš valstybės biudžeto lėšų, skirtų valstybinėms (valstybės perduotoms savivaldybėms) funkcijoms atlikti pagal Lietuvos Respublikos užimtumo rėmimo įstatymo 28 straipsnio 11 dalį.

18. Šioje programoje nurodyti darbai finansuojami tokia tvarka:

18.1. Darbdaviui, įdarbinusiam pagal darbo sutartį viešiesiems darbam atlikti Utenos TDB Molėtų skyriaus siųstus asmenis, už kiekvieną įdarbintą asmenį mokamos šios kompensacijos:

18.1.1. darbo užmokesčio kompensacija už įdarbinto asmens faktiškai dirbtą laiką pagal tą mėnesį galiojantį Lietuvos Respublikos Vyriausybės patvirtintą minimalų valandinį atlygį;

18.1.2. draudėjo privalomojo valstybinio socialinio draudimo įmokų kompensacija, apskaičiuota nuo 18.1.1 punkte nurodytos darbo užmokesčio kompensacijos;

18.1.3. piniginė kompensacija už nepanaudotas atostogas (įskaitant draudėjo privalomojo valstybinio socialinio draudimo įmokų sumą).

18.2. Darbo užmokesčio kompensaciją darbdaviams moka Utenos TDB (60 procentų) ir Molėtų rajono savivaldybė (40 procentų).

18.3. Darbdaviui, įdarbinusiam Utenos TDB Molėtų skyriaus viešiesiems darbams atlikti siųstą asmenį, Molėtų rajono savivaldybė iš dalies kompensuoja kitas su viešųjų darbų atlikimu susijusias išlaidas. Šioms išlaidoms kompensuoti darbdaviui skiriama 7 procentai 18.2 punkte nurodytos Molėtų rajono savivaldybės darbdaviui kompensuojamos lėšų sumos.

18.4. Savivaldybė 6 procentus nuo Molėtų rajono savivaldybės skiriamos darbo užmokesčio kompensuojamos sumos skiria darbdaviui, viešųjų darbų administravimo išlaidoms padengti.

19. Darbdaviai užtikrina tikslingą viešiesiems darbams skirtų lėšų panaudojimą.

20. Ši programa gali būti tikslinama. Patikslintą viešųjų darbų programą tvirtina Molėtų rajono savivaldybės taryba.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybės

viešųjų darbų programos 2016 m.

priedas

**SAVIVALDYBĖS IR UTENOS TERITORINĖS DARBO BIRŽOS FINANSUOJAMŲ LAIKINO POBŪDŽIO VIEŠŲJŲ DARBŲ SĄRAŠAS**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Eil. Nr. | Numatomi darbai | Numatomų viešųjų darbų darbininkų skaičius | Viešųjų darbų vykdymo laikas | Vidutinė vieno asmens darbo trukmė (mėn.) | Numatomos viešųjų darbų apimtys darbo valandomis | Savivaldybės biudžeto lėšos, tūkst. Eur | | | | Darbo biržos lėšos, tūkst. Eur | Iš viso lėšų, tūkst. Eur |
| 40 proc. darbo užmokesčio, soc. draudimo ir kompensacijų už nepanaudotas atostogas | Kitoms su viešųjų darbų atlikimu susijusioms išlaidoms  (7 proc.) | Viešųjų darbų administravimo išlaidoms (6 proc.) | Iš viso Savivaldybės biudžeto lėšų |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| 1. | Molėtų mieste ir rajono seniūnijose valstybinėje žemėje esančių visuomeninės paskirties objektų aplinkos tvarkymo, vietinės reikšmės kelių pakelėse esančių krūmų šalinimo, žolės šienavimo, šiukšlių surinkimo, valstybinių ežerų ir upių pakrančių valymo darbai | 130 | 2016 m. 03-12 mėn. | 2 | 42900 | 47.953 | 3.357 | 2.877 | 54.187 | 71.930 | 126.117 |
| 2. | Socialinės bei kaimo bendruomenių visuomeninės paskirties objektų smulkaus remonto bei kiti laikino pobūdžio pagalbiniai darbai | 30 | 2016 m. 04-11 mėn. | 2 | 9900 | 11.066 | 0.775 | 0.664 | 12.505 | 16.599 | 29.104 |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| 3. | Istorijos, kultūros paveldo, neveikiančių kapinių, parkų, kitų saugomų bei  turinčių išliekamąją vertę objektų, esančių valstybinėje žemėje, tvarkymo pagalbiniai darbai | 130 | 2016 m. 04-11 mėn. | 2 | 42900 | 47.953 | 3.357 | 2.877 | 54.187 | 71.930 | 126.117 |
| 4. | Socialinės pagalbos darbai teikiantys socialinę naudą vietos bendruomenei | 30 | 2016 m. 03-12 mėn. | 2 | 9900 | 11.066 | 0.775 | 0.664 | 12.505 | 16.599 | 29.104 |
|  | Iš viso |  |  |  | 105600 | 118.038 | 8.264 | 7.082 | 133.384 | 177.058 | 310.442 |